paragraph_text: Postoje općeniti i poboljšani rođendanski napad. Općeniti napad pronalazi kolizije u svakoj hash-funkciji, premda u vremenu koje je eksponencijalno duljini ulaznog stringa. Posredno daje minimalnu duljinu ulaza potrebnog da hash-funkcija potencijalno bude sigurna protiv protivnika koji napada kroz odredeno vrijeme. Ovaj napad ne ovisi o ključu. Rođendanski napad radi samo za hash-funkcije otporne na kolizije i nema općenitih napada na hash-funkcije za drugu otpornost na prasliku ili otpornost na prasliku koji imaju vrijeme izvršavanju bolju od 2<sup>l</sup>, pri čemu je l duljina u bitovima izlazne duljine stringa hash-funkcije. Mana općenitog rođendanskog napada je što mu treba velika količina memorije i pruža vrlo malo kontrole oko vrijednosti kolizija. Budući da je memorija općenito slabiji resurs od vremena, pa treba vrlo veliki broj računala i dugo vremena za izračunavanje. Napad postaje izvedljiviji ako se smanje zahtjevi za memorijom.Nacionalni repozitorij završnih i diplomskih radova ZIR - Nacionalna i sveučilišna knjižnica u Zagrebu Mirjana Horvat / Dugine tablice / Prirodoslovno-matematički fakultet u Zagrebu / Zagreb / 2018.